b'\n_START_ARTICLE_\nPonikalnica\n_START_PARAGRAPH_\nPonikalnica je izraz za reko s kra\xc5\xa1kim izvirom, ki po navadi te\xc4\x8de po neprepustni podlagi kra\xc5\xa1kega polja, ob stiku z apnencem pa ponikne v tla. To mesto imenujemo po\xc5\xbeiralnik, ponikev ali pa jamski ponor, \xc4\x8de voda na tem mestu izginja v podzemno jamo._NEWLINE_Ponikalnico (podzemno reko) bi lahko definirali tudi kot reko, ki te\xc4\x8de v celoti ali delno pod zemeljskim povr\xc5\xa1jem- je torej tista, katero struge ne predstavlja povr\xc5\xa1ina Zemlje (med ponikalnice ne \xc5\xa1tejemo rek, ki izhajajo iz kanjonov)._NEWLINE_Ponikalnice lahko povsem naravno te\xc4\x8dejo tudi skozi jamske sisteme. Na podro\xc4\x8dju kra\xc5\xa1kega sveta ponikalnice poniknejo skozi udornice (globel domnevno nastala s podorom stropa nad kra\xc5\xa1ko votlino) in nadaljujejo pot pod zemljo. V jamah \xc5\xbeivijo posamezne vrste rib (Amblyopsidae) in drugih jamskih organizmov, ki so prilagojeni na \xc5\xbeivljenje v podzemnih rekah in jezerih._NEWLINE_Ponikalnica se lahko ustvari tudi na tak\xc5\xa1en na\xc4\x8din, da se reko zajezi ali se preusmeri v podzemne vodotoke. Obraten je proces, ko ponikalnico ponovno preusmerimo na povr\xc5\xa1ino; to je vidna oblika prenove reke. Tak\xc5\xa1en uspe\xc5\xa1no izdelan je re\xc4\x8dni sistem Cheonggye v sredi\xc5\xa1\xc4\x8du Seula._NEWLINE_Primeri ponikalnic se pojavljajo tudi v mitologiji in literaturi.\n_START_SECTION_\nSlovenska ponikalnica reka Reka\n_START_PARAGRAPH_\nMed najdalj\xc5\xa1o slovensko ponikalnico spada reka Reka, ki izvira v Dletu, tik za hrva\xc5\xa1ko mejo, med doma\xc4\x8dini pa je znana pod imenom \xcb\x9dVjlka woda\xcb\x9d - velika voda. Desetine potokov se stekajo v glavno odvodnico. Prvi podzemni izviri segajo na Hrva\xc5\xa1ko, pravi izvirni tok reke Reke pa je \xc5\xa1e uganka. Reka je naravna posebnost, saj je najdalj\xc5\xa1a ponikalnica v Sloveniji z izjemnim odto\xc4\x8dnim re\xc5\xbeimom, veliko vijugavostjo, nesomerno razvitim pore\xc4\x8djem._NEWLINE_Med pomembne pritoke reke Reke spadajo Mola, Su\xc5\xa1ica-Mrzlek, Pade\xc5\xbe, Bistrica in Su\xc5\xa1ica. Reka Reka ponikne po pribli\xc5\xbeno 50 kilometrih povr\xc5\xa1inskega toka v \xc5\xa0kocjanskih jamah._NEWLINE_Sama doline reke Reke sodi med ornitolo\xc5\xa1ko pomembna podro\xc4\x8dja, kjer na poplavnih travnikih gnezdijo kosec (Crex crex), ogro\xc5\xbeena vrsta ptic, pa mala bobnarica, prepelica, vodomec, \xc4\x8debelar in \xc5\xa1e nekaj redkih vrst ptic. Dolina nudi \xc5\xbeivljenjski prostor redkemu metulju, stra\xc5\xa1ni\xc4\x8dinemu mravlji\xc5\xa1\xc4\x8darju (Maculinea Teleius). V celotnem obmo\xc4\x8dju se tako nahaja 147 ogro\xc5\xbeenih vrst ptic in 19 vrst ptic gnezdilk.\n_START_SECTION_\nPonikalnice v mitologiji in literaturi\n_START_PARAGRAPH_\nGr\xc5\xa1ka mitologija je vklju\xc4\x8devala reke Styx, Phlegethon, Acheron, Cocytus, in Lethe kot reke v Podzemlju. Dante Alighieri je v svojem podzemnem Peklu vklju\xc4\x8deval reke Acheron, Phlegethon in Styx._NEWLINE_Liki v Jules Verne so na potovanju v sredi\xc5\xa1\xc4\x8de Zemlje naleteli na podzemno reko: \xc2\xbbHans ni bila napaka,\xc2\xab\xc2\xa0je dejal.\xc2\xa0\xc2\xbbKar sli\xc5\xa1i\xc5\xa1 je hudournik.\xc2\xab \xc2\xbb Hudournik\xc2\xab, sem vzkliknil. \xc2\xbbNi dvoma, podzemna reka te\xc4\x8de okoli nas.\xc2\xab _NEWLINE__NEWLINE_Tudi v drugih romanih se pojavljajo podzemne reke. Podzemne reke Londona se tako pojavljajo v romanu \xe2\x80\x9eDrowning Man\xe2\x80\x9c avtorja Michaela Robothama, kot tudi v romanu Thrones, Dominations, pistateljic Dorothy L. Sayers in Jill Paton Walsh, v katerem je v znaku pripombe dodano:_NEWLINE_\xc2\xbbLahko bi jih zakopali globoko, gospod, lahko bi jih zdru\xc5\xbeili v predorih,....ampak na koncu, kjer je reka, reka vedno bo\xc2\xab.'